melléklet a 263/2026. (VIII.26.) határozathoz

MEGÁLLAPODÁS
amely létrejött

egyrészről: 	Mór Városi Önkormányzat (8060 Mór, Szent István tér 6.) képviseli Fenyves Péter polgármester, mint Megbízó (a továbbiakban: Megbízó)

másrészről:	RCs Prime Rendezvény Kft. (8000 Székesfehérvár, Fáy András lakótelep 1. B. lépcsőház 2. em. 3 a.) képviseli Rikli Csaba ügyvezető, mint Megbízott (a továbbiakban: Megbízott)

(a továbbiakban együttesen: Felek)
között alulírott napon és helyen az alábbi feltételek szerint:

1./	A Felek rögzítik, hogy Megbízó 2026. október 1. és 2026. október 4. napja között Móri Bornapok rendezvényt tart.
Mór Városi Önkormányzat a rendezvény időtartamára az ahhoz szervesen kapcsolódó gasztronómiai tevékenység céljára 1/1861-2/2026. és 1/1862-2/2026. számú határozatával közterület-használati engedélyt adott ki Megbízott részére. Az engedélyben kikötésre került, hogy a közterület használata során hangfalak kihelyezése, külön zene szolgáltatás nem végezhető.

2./	Jelen megállapodásban foglaltak alapján – figyelemmel az 1./ pontban hivatkozott közterület-használati engedélyre – az RCs Prime Rendezvény Kft. a 2026. évi Móri Bornapok rendezvény ideje alatt 2026. október 2-tól 2026. október 4-ig gasztronómiai szolgáltatást nyújt.

3./	Megbízott a 2.) pontban foglalt megbízáshoz kapcsolódóan vállalja, hogy:
a) biztosítja a megbízás ellátásához szükséges személyi és tárgyi feltételeket;
b) a rendelkezésére bocsátott közterületeket a közterület-használati engedélyben meghatározott célra használja és az abban foglaltak betartását a rendezvény ideje alatt folyamatosan ellenőrzi;
c) a rendezvény időtartama alatt a rendelkezésére bocsátott közterületen a gasztronómiai tevékenységgel összefüggő jogszabályi és egyéb hatósági előírásokat betartatja, Megbízott felelős a közegészségügyi, tűzvédelmi előírások betartásáért és betartatásáért;
d) a rendezvény lebonyolítását követően a rendelkezésére bocsátott közterületet használatra alkalmas állapotban adja vissza.

4./	Megbízó kötelezettséget vállal arra, hogy a rendezvény teljes területén kiépíti az ideiglenes elektromos energiaellátást, a szükséges almérőket, valamint az egyéb közműellátást és az ehhez szükséges gerincvezetékeket.

[bookmark: _Hlk523832230]5./	Megbízott kötelezettséget vállal arra, hogy a közüzemi szolgáltatások díját utólagos elszámolással Megbízó részére megtéríti az alábbiak szerint:

-	áramdíj vonatkozásában az almérőkön keresztül igénybe vett teljesítmény, valamint 3 db almérő kiépítési díját (várhatóan bruttó 38.500 Ft/db).
-	hulladék- és szemétszállítás esetében pedig a ténylegesen igénybe vett szolgáltatás alapján.

6./	Megbízott a használatba vett közterületek rendeltetésszerű vagy attól eltérő használatából eredő, továbbá az általa vagy harmadik személy által okozott károk megtérítéséért kártérítési kötelezettséggel tartozik, továbbá a Megbízott a használatba vett közterületet kizárólag gasztronómiai tevékenységet folytató vállalkozók részére adhatja tovább.

7./	A Felek rögzítik továbbá, hogy Megbízottat a 2./-3./ pontban foglalt feladatok ellátásáért díjazás nem illeti meg, mindennemű ezzel kapcsolatos költséget Megbízott visel.

8./	Jelen megállapodást a Felek a megállapodásban foglalt feladatok elvégzéséig, valamint a kapcsolódó elszámolások lebonyolításáig terjedő időszakra kötik.

9./	Megbízott képviselője az államháztartásról szóló 2011. évi CXCV. törvény 41. § (6) bekezdésben és az államháztartási törvény végrehajtásáról szóló 368/2011. (XII.31.) Korm. rendelet 50. § (1a) bekezdésben foglaltakra tekintettel jelen nyilatkozat aláírásával kijelenti, hogy Megbízott megfelel a nemzeti vagyonról szóló 2011. évi CXCVI. törvény 3. § (1) bekezdés 1. pontjában foglalt feltételeknek, ezért átlátható szervezetnek minősül. Megbízott kötelezettséget vállal arra, hogy az átlátható szervezet fogalmához kapcsolódó változásról, az átláthatóság megszűnéséről köteles írásban tájékoztatni Megbízót. Megbízott tudomásul veszi, hogy a valótlan tartalmú nyilatkozat alapján kötött szerződést Megbízó felmondja vagy - ha a szerződés teljesítésére még nem került sor - a szerződéstől eláll.

10./	Szerződő felek kijelentik, hogy a szerződés teljesítése során, illetve azzal kapcsolatban tudomásukra jutó, birtokukba kerülő, illetve egymásnak átadott minden személyes adatot bizalmasan kezelnek, valamint kötelezettséget vállalnak arra, hogy megtesznek minden olyan biztonsági, technikai és szervezési intézkedést, amely a személyes adatok biztonságát garantálja.
Szerződő felek kötelezettséget vállalnak továbbá arra, hogy a személyes adatok kezelését a hatályos jogszabályokban meghatározott követelményeknek, különösen pedig az Európai Parlament és a Tanács 2016. április 27-én kiadott, 2018. május 25-től hatályos, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló (EU) 2016/679 rendeletében (GDPR: General Data Protection Regulation – általános adatvédelmi rendelet), valamint az információs önrendelkezési jogról és az információszabadságról szóló 2011. évi CXII. törvényben (Info tv.) foglalt előírásoknak megfelelően végzik.

11./	E megállapodás által nem érintett kérdésekben a vonatkozó jogszabályi rendelkezések, valamint a Polgári Törvénykönyvről szóló 2013. évi V. törvény szabályai irányadók. 

Felek a jelen megállapodást elolvasták, értelmezték, és mint akaratukkal mindenben megegyezőt jóváhagyólag aláírták.

